7.6.2023
FI
Euroopan unionin virallinen lehti
C 199/17
Lihan pH-arvo mitataan M. longissimus dorsi -lihaksesta ja noudattaa normaalilaatuiselle sianlihalle määriteltyjä rajaarvoja (pH1 > 6,0 ja pH2 5,5–6,1).
Lihan väri vastaa väriarvoja CIE L* < 50 ja CIE a* > 15.
Tavanomaisesti tuotettuun sianlihaan verrattuna ”Meso turopoljske svinje” on tummempaa ja punaisempaa, lihaskudos on tiiviimpää ja pintaeritettä on vähemmän.
Liha on luontaisesti rasvapitoisempaa, ja rasvaa kertyy erityisesti nahan alle ja lihasten väliin.
Jäähdytetyn lihan rasvakudos on kiinteää ja kiiltävän valkoista.
Kypsennetty liha on rakenteeltaan kimmoisaa ja mehukasta, maku on runsas ja lihassa on aistittavissa sulaneen rasvan erityinen aromi.
3.3.
Rehu (vain eläinperäiset tuotteet) ja raaka-aineet (vain jalostetut tuotteet) Imetysaikana porsaita voidaan kolmen viikon iästä lähtien ruokkia vierottamattomille porsaille tarkoitetulla valmiilla rehuseoksella, jonka raakavalkuaispitoisuus on vähintään 18 prosenttia.
Kun vieroittamisesta on kulunut noin kymmenen päivää, porsaita voidaan ruokkia vähintään 16 prosenttia raakavalkuaista sisältävällä rehuseoksella lihotuksen aloittamiseen asti.
Vieroittamisen jälkeen ja lihotuksen aloittamiseen asti porsaita voidaan ruokkia myös maatilalla valmistetulla viljapohjaisella rehuseoksella, jonka on sisällettävä vähintään 70 prosenttia maissia, ohraa, vehnää tai ruisvehnää.
Tasapainoisen ravintosisällön varmistamiseksi rehuseokseen lisätään valkuaista, vitamiineja ja kivennäisaineita.
Porsaita ruokitaan kerta-annoksilla, ja niiden saatavilla on aina oltava riittävästi raikasta juomavettä.
Kasvatuksen aikana porsaiden saatavilla on oltava karkearehua.
Lihotus aloitetaan 4–6 kuukauden iässä.
Lihotettavien sikojen ruokavalio koostuu ruohosta ja muista paikallisessa luonnossa saatavilla olevista ravinnonlähteistä (mm. yrtit, puiden hedelmät, luonnonvaraiset hedelmät, juuret, mukulat, sienet, hyönteiset, madot, etanat, kuoret).
Siat hankkivat ruokansa laiduntamalla ja tonkimalla.
Lisäksi niitä ruokitaan päivittäin täydennysrehulla lihotuksen tehostamiseksi.
Täydennysrehuna annettavan väkirehun on oltava vähintään 75 prosenttia viljaa, ja tasapainoisen ravintosisällön varmistamiseksi väkirehuun on lisätty valkuaista, vitamiineja ja kivennäisaineita (vähintään 12 prosenttia raakavalkuaista).
Tällaisen rehun päiväannos voi olla enintään 2 prosenttia eläimen elopainosta tai poikkeuksellisesti enintään 3 prosenttia elopainosta, jos laiduntaminen ei ole mahdollista luonnonkatastrofien takia (esim. kuivuus, tulvat, raemyrskyt).
Lihotussikojen saatavilla on lisäksi oltava karkearehua: tuoretta sinimailasta ja sinimailasheinää, apilan ja ruohon sekoituksia, siilossa varastoitavaa kuivaa heinää, kurpitsaa, nauriita, kaaleja, perunoita, nokkosia, hedelmiä ja vihanneksia, vehnäleseitä ja puristeleikettä.
Kaiken rehun on oltava peräisin maantieteelliseltä tuotantoalueelta, lukuun ottamatta rehua, jota paikallisten rajoitteiden vuoksi ei voida tuottaa riittäviä määriä (valkuais-, kivennäisaine- ja vitamiinilisät) tai joiden paikallinen hankkiminen ei ole mahdollista luonnonkatastrofien takia.
Jos luonnonkatastrofit (esim. kuivuus, tulvat tai raemyrskyt) estävät tarvittavan rehun tuotannon yksilöidyllä alueelle, samantyyppistä rehua voidaan poikkeuksellista hankkia muilta alueilta.
Omistajan on toimitettava tästä kirjalliset todisteet.
Rehua, joka on peräisin 4 kohdassa määritellyn maantieteellisen alueen ulkopuolelta, saa vuosittain olla enintään 50 prosenttia kuiva-aineen määrästä.
3.4.
Erityiset tuotantovaiheet, joiden on tapahduttava yksilöidyllä maantieteellisellä alueella Kaikkien Meso turopoljske svinje -sianlihan tuotantovaiheiden, mukaan lukien porsiminen sekä sikojen kasvatus, lihotus ja teurastus, on tapahduttava 4 kohdassa yksilöidyllä maantieteellisellä alueella.
Jalostukseen voidaan poikkeustapauksissa käyttää myös yksilöidyn alueen ulkopuolelta tulevia eläimiä, jos tähän on perustellut jalostukselliset syyt (esim. geeniperimän uudistaminen).
Kaikkien Meso turopoljske svinje -sianlihan tuotantoketjuun kuuluvien rekisteröityjen tai hyväksyttyjen laitosten (maatilat ja teurastamot) on sijaittava yksilöidyllä maantieteellisellä alueella.
3.5.
Tuotteen, johon rekisteröity nimi viittaa, viipalointia, raastamista ja pakkaamista koskevat erityiset säännöt Meso turopoljske svinje -sianliha voidaan myydä jäähdytettynä (tuoreena) tai pakastettuna, kokonaisina paloina tai viipaloituna ja irtotavarana tai pakattuna.